บาทเปิด 30.05 บาทต่อดอลลาร์ อ่อนค่า
เงินบาทเปิดตลาด 30.05 บาทต่อดอลลาร์ อ่อนค่าตามภูมิภาคจากดอลล์แข็งหลังการเมืองสหรัฐมีความชัดเจน
8 ม.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.05 บาท/ดอลลาร์ อ่อนค่าตามภูมิภาคจากปิดตลาดเย็นวานนี้ที่ระดับ 29.99 บาท/ดอลลาร์ หลังดอลลาร์แข็งค่าเมื่อเทียบกับสกุลเงินหลัก เนื่องจากตลาดคาดการณ์ว่าสหรัฐจะออกมาตรการกระตุ้นเศรษฐกิจครั้งใหญ่ หลังพรรคเดโมแครตชนะการเลือกตั้งทั้งสองสภา
"บาทกลับมายืนเหนือ 30 บาทอีกครั้ง หลังการเมืองสหรัฐมีความชัดเจนมากขึ้น ซึ่งเป็นปัจจัยหนุนให้ดอลลาร์แข็งค่า โดยตลาดคาดว่าจะมีมาตรการกระตุ้นเศรษฐกิจครั้งใหญ่" นักบริหารเงิน กล่าว
สำหรับกรอบการเคลื่อนไหวของเงินบาทในวันนี้ประเมินไว้ที่ 29.95 - 30.10 บาท/ดอลลาร์ ขณะที่ภาพรวมยังจับตาดูสถานการณ์การแพร่ระบาดของโรคโควิด-19 และมาตรการที่ประเทศต่างๆ นำออกมาใช้เพื่อแก้ไขปัญหาดังกล่าว